Podjetniki in obrtniki

Šole in lokalna skupnost

Zainteresirana javnost

ŠTEVILKA: 63/2018

DATUM: 23. maj 2018

# ZADEVA: Vabilo na okroglo mizo »Z mojstrsko šolo do usposobljenega kadra«

**Spoštovani,**

Vljudno vas vabimo na prvo tematsko okroglo mizo, ki smo jo poimenovali »Z mojstrsko šolo do usposobljenega kadra«, ki bo

**v četrtek, 31. maja 2018, ob 18. uri**

v Dvorani v parku Krško (Bohoričeva ulica 5b, Krško).

Okrogla miza bo potekala pod okriljem evropskega projekta MASTER 5 (Erasmus+ KA3) s katerim oblikujemo izobraževalni program – model mojstrske šole, ki bo obrtnikom, malim in srednjim podjetjem omogočil dodatno usposabljanje v stroki in s tem pripomogel k boljši konkurenčnosti na trgu. Projekt MASTER 5 se nanaša na izboljšanje zaposljivosti mladih in krepitvi kompetenc obstoječih zaposlenih. S projektom bodo prepoznane in razvite nadaljnje možnosti izobraževanja in usposabljanja po končanem poklicnem in srednješolskem izobraževanju (HVET), v partnerstvu z lokalno skupnostjo, izobraževalnimi ustanovami, obrtniki in podjetniki in socialnimi partnerji s poudarkom na izobraževanju skozi dualni sistem izobraževanja - učenje na delovnem mestu (WBL - work-based learning). Projekt se odvija od septembra 2017 in v tem času so bile izvedene številne aktivnosti, ki bodo osnova za razvoj modela mojstrske šole na ustrezni stopnji nacionalnih izobraževalnih okvirov v Sloveniji, Hrvaški in Srbiji. Med drugim smo pripravili analizo stanja poklicnega izobraževanja in usposabljanja ter analizo poslovanja podjetij v vseh treh državah partnericah projekta. Poudarek pri oblikovanju modela mojstrske šole je dualno izobraževanje (izobraževanje na delovnem mestu) po vzoru in vključitvi evropskih instrumentov (EQF, EQVET in ESCO) na podlagi katerih bo razvit kurikulum za področje strojništva, ki bo uporaben v vseh treh državah. Mojstrska šola bo tako omogočala vertikalno prihodnost in vseživljenjsko učenje, s tem bo omogočen dostop do nadaljnjega izobraževanja.

Na okrogli mizi bomo o tem spregovorili z obrtniki in podjetniki, šolami, lokalno skupnostjo. Ker želimo pridobiti tudi vaše mnenje tudi vas vljudno vabimo na sodelovanje na okrogli mizi.

*Prosimo, da nam do vključno torka, 29. maja 2018, sporočite vašo udeležbo.*

Veseli bomo, če se odzovete vabilu, saj bo vaše sodelovanje pripomoglo k kvalitetnejši pripravi izobraževalnega modela mojstrske šole.

**S spoštovanjem,**

Vodilni partner – OOZ Krško:

Janja Starc, l.r.